Paąžuolė

Paąžuolė – kaimas Varėnos rajono savivaldybėje, Būdų ir Drucminų miškų sankirtoje, 6 km į šiaurę nuo Dubičių. Praeina vieškelis .


Puskilometriu į vakarus nuo Paąžuolės prateka Kaniavėlės upelis, į pietus nuo kaimo telkšo ežeras Dumblelis. Kaime įsikūrusi Varėnos miškų urėdijos Kaniavos girininkija.

 Etimologija 
Vietovardis reiškia vietą prie ąžuolų̃, ąžuolýnų (= ). Neaišku, ar lietuviška, ar slaviška forma ankstyvesnė.

 Istorija 

Manoma, kad kaimas įsikūrė XVIII a. pabaigoje, toje vietovėje po didelio miškų kirtimo. XVIII a. viduryje kylant krašto ūkiui ir didėjant gyventojų skaičiui, buvo kertami dideli miškų plotai, kurių vietos kūrėsi nauji kaimai. Vienas tokių kaimų buvo Paąžuolė. Pirmą kartą istoriniuose šaltiniuose fiksuota 1777 m.Ūlos kraštas senovėje 

Tarp pirmųjų gyventojų minimi Jakutis, Glitas. XIX a. vid. minimos kaimo gyventojų pavardės – Mackevičiai, Kundrotai, Kirkliauskai, Ramaškos, Švedai, Kaziukoniai, Turoniai, Mišinskai, Bigeliai, Skamarakai, Miškiniai, Žukauskai, Petrušiai.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

XIX a. pab. Paąžuolė pateko į Lydos apskrities Kaniavos valsčių ir apylinkę bei dvaro valdą.


Tarpukaryje Paąžuolėje veikė „Ryto“ pradžios mokykla, apie kurią sukurtas Dariaus Čepulionio dokumentinis filmas „Lenkmečio lietuviška mokykla“ (Baltijos TV, 1993 m.). Pagal lenkų valdžios 1921 m. atliktą surašymą kaime gyveno 104 žmonės, iš kurių 103 užsirašė lietuviais ir 1 lenku.1921 m. Lenkijos gyventojų surašymo duomenys (lenk.) 

XX a. 7-tame dešimtmetyje pietvakariniame kaimo pakraštyje atidarytas žvyro karjeras, kurio iškasenos buvo naudojamos kelio į Dubičius tiesimui.


 Gyventojai 

Kaime gimė
 Rapolas Mackonis (1900–1982), rašytojas ir publicistas;
 Jonas Mackonis (1922–2002), tapytojas, dailėtyrininkas, rašytojas;
 Bronius Mackevičius (1929–2003), poetas, spaudos darbuotojas.

 Nuorodos 
 Paąžuolėje atlikti kultūros įrašai

 Šaltiniai 

Kategorija:Varėnos rajono savivaldybės gyvenvietės